## Odluka o općinskim porezima Općine Kapela

### NN 12/2002 (6.2.2002.), Odluka o općinskim porezima Općine Kapela

# OPĆINA KAPELA

314

Na teme­lju članka 30. Zakona o financira­nju jedinica lokalne i
područne (re­gionalne) samouprave (»Narodne novine«, broj: 117/93, 69/97,
33/00, 73/00, 127/00 i 59/01) i članka 11. Statuta Općine Kapela, Općinsko
vijeće Općine Kapela na sjednici odr­žanoj 22. prosinca 2001. godine donosi

## ODLUKU

### O OPĆINSKIM POREZIMA

Članak 1.

Ovom odlukom utvrđuju se općinski porezi koji su vlastiti prihodi Općine
Kapela.

I. VRSTE POREZA

Članak 2.

Prema Zakonu o financira­nju jedinica lokalne i područne (re­gionalne)
samouprave Općini Kapela pripadaju i uvode se s­lje­deći porezi:

1. Prirez porezu na dohodak

2. Porez na potroš­nju

3. Porez na tvrtku ili naziv

4. Porez na kuće za odmor

5. Porez na korište­nje javnih površina.

Članak 3.

Stope i visina poreza, porezni obveznik, porezna osnovica te način
obračuna i plaća­nja poreza propisuje se ovom Odlukom, a u skladu sa Zakonom.

II. PRIREZ POREZU NA DOHODAK

Članak 4.

Prirez porezu na dohodak plaćaju obveznici poreza na dohodak s područja
općine Kapela na osnovi Zakona o financira­nju jedinica lokalne i područne (re­gionalne)
samouprave, Zakona o prirezu na dohodak, Pravilnika o porezu na dohodak.

Članak 5.

Osnovica za prirez na dohodak čini ukupni iznos obra­ču­na­nog poreza na
dohodak.

Članak 6.

Prirez porezu na dohodak plaća se po stopi od 8% od utvr­đene osnovice.

III. POREZ NA POTROŠNJU

Članak 7.

Porez na potroš­nju plaća se na potroš­nju alkoholnih pića (pri­­rodna
vina, specijalna vina, vi­njak, rakija i žestoka pića) piva i bezalkoholnih
pića u ugostite­ljskim objektima na području op­ćine Kapela.

Članak 8.

Obveznik poreza na potroš­nju jest pravna i fizička osoba koja pruža
ugostite­ljske usluge.

Osnovicu poreza na potroš­nju čini prodajna cijena pića koje se proda u
ugostite­ljskim objektima na području općine Kapela.

Članak 9.

Porez na potroš­nju plaća se po stopi od 3% od utvrđene osnovice.

IV. POREZ NA TVRTKU ILI NAZIV

Članak 10.

Porez na tvrtku ili naziv plaća se u godiš­njem iznosu koji po tvrtki
ili nazivu iznosi:

– 1.000,00 kuna za poduzetnika – pravnu osobu

– 700,00 kuna za poduzetnike – fizičke osobe koje samostalnim radom obav­ljaju
ugostite­ljsku, trgovačku ili zabavnu djelatnost.

Pravne ili fizičke osobe koje postanu obveznici plaća­nja poreza na
tvrtku ili naziv u drugoj polovici kalendarske godine, plaćaju za tu godinu 50%
poreza iz stavka 1. ovog članka.

V. POREZ NA KUĆE ZA ODMOR

Članak 11.

Porez na kuće za odmor plaćaju sve pravne  i fizičke osobe koje su vlasnici kuća za odmor. Kućom za odmor
smatra se svaka zgrada ili dio zgrade ili stana koji se koristi povremeno ili
sezonski.

Članak 12.

Porez na kuće za odmor plaća
se u iznosu od 10,00 kuna po jednom četvornom metru korisne povšine kuće za
odmor.

Članak 13.

Obveznik plaća­nja poreza na
kuće za odmor dužan je Jedinstvenom upravnom odjelu Općine Kapela do 31. III.
tekuće godine dostaviti podatke o kućama za odmor koji se odnose na mjesto gdje
se ti objekti nalaze, te korisnu površinu.

VI. POREZ NA KORIŠTENJE JAVNIH POVRŠINA

Članak 14.

Porez na korište­nje javnih
površina plaćaju pravne i fizičke osobe koje koriste javne površine.

Pod javnim površinama
smatraju se javne zelene površine, pješačke staze, trgovi, parkovi, dječja
igrališta i javno prometne površine.

Članak 15.

Porez na korište­nje javnih
površina plaća se u iznosu od 10,00 kuna/m˛ za svaki dan.

VII. PRIJELAZNE I ZAVRŠNE ODREDBE

Članak 17.

Danom stupa­nja na snagu ove
Odluke prestaje važiti Odluka o općinskim porezima, klasa: 021-05/01-01/01 od
1. ožujka 2001. godine.

Klasa: 410-01/01-01/02
Kapela, 22. prosinca 2001.

Predsjednik
Općinskog vijeća
**Že­ljko Srebrenović,** v. r.

Odluka, NN 12/2002-314